CELEX: 32010D0197
Language: lv
Date: 2010-03-31 00:00:00
Title: 2010/197/CFSP: Padomes Lēmums 2010/197/KĀDP ( 2010. gada 31. marts ) par Eiropas Savienības militārās misijas sākšanu, lai palīdzētu Somālijas drošības spēku apmācībā ( ESAM Somālija)

7.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 87/33
            
         PADOMES LĒMUMS 2010/197/KĀDP
   (2010. gada 31. marts)
   par Eiropas Savienības militārās misijas sākšanu, lai palīdzētu Somālijas drošības spēku apmācībā (ESAM Somālija)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un īpaši tā 4. pantu,
   ņemot vērā Savienības Augstā pārstāvja ārlietās un drošības politikas jautājumos priekšlikumu,
   tā kā:
   
               (1)
            
            
               Apvienoto Nāciju Organizācijas Drošības padome (ANO DP) 2009. gada 26. maijā pieņemtajā Rezolūcijā 1872 (2009) par stāvokli Somālijā uzsvēra to, cik svarīgi no jauna izveidot, apmācīt, apgādāt un saglabāt Somālijas drošības spēkus, un mudināja dalībvalstis un reģionālās un starptautiskās organizācijas sniegt tehnisku palīdzību Somālijas drošības spēku apmācībai un apgādei. 2009. gada 30. novembrī pieņemtajā Rezolūcijā 1897 (2009) ANO DP atgādināja savas iepriekšējās rezolūcijas un atkārtoti apliecināja, ka ciena Somālijas suverenitāti, teritoriālo integritāti, politisko neatkarību un vienotību.
            
         
               (2)
            
            
               Ugandas aizsardzības ministrs 2010. gada 5. janvāra vēstulē pauda gandarījumu par Savienības iecerēto misiju Somālijas drošības sektora atbalstam un aicināja Savienību vismaz vienu gadu piedalīties Somālijas drošības spēku apmācībā Ugandā.
            
         
               (3)
            
            
               Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Tādējādi Dānija nepiedalās šīs misijas finansēšanā,
            
         IR PIEŅĒMUSI ŠO LĒMUMU.
   1. pants
   Ir apstiprināts misijas plāns ES militārajai misijai, lai palīdzētu Somālijas drošības spēku apmācībā (turpmāk “ESAM Somālija”).
   2. pants
   “ESAM Somālija” tiks sākta 2010. gada 7. aprīlī.
   3. pants
   “ESAM Somālija” ES misijas komandieris ar šo brīdi ir pilnvarots izdot aktivizēšanas pavēli (ACTORD), lai izvietotu bruņotos spēkus un sāktu misijas izpildi.
   4. pants
   Šis lēmums stājas spēkā tā pieņemšanas dienā.
   
      Briselē, 2010. gada 31. martā
      
         
            Padomes vārdā –
         
            priekšsēdētājs
         
         M. Á. MORATINOS
      
   
   
      (1)  OV L 44, 19.2.2010., 16. lpp.